open-index/open-wikipedia-markdown huggingface dataset:
Նադեժդա Կադիշևա

**Նադեժդա Նիկիտիչնա Կադիշևա** (, ), էրզյական ծագմամբ ռուս երգչուհի, «Զոլոտոյե կոլցո» անսամբլի անդամ։ Բուգուլմայի պատվավոր քաղաքացի։ 1999 թվականին Կադիշևային շնորհվել է Ռուսաստանի ժողովրդական երգչուհու կոչում, Մորդովիայի ժողովրդական երգչուհի և Թաթարստանի ժողովրդական երգչուհի։

## Կենսագրություն
Ծնվել է 1959 թվականի հունիսի 1-ին Գորկի գյուղում, այնուհետև ընտանիքը տեղափոխվել է Ստարի Մակլաուշ գյուղը, որը գտնվում է Օրենբուրգի մարզի, Սամարայի մարզի և Թաթարստանի սահմանագծին։

Նադեժդայի հայրը՝ Նիկիտա Միխայլովիչը (1923-1974) աշխատել է երկաթգծում, իսկ մայրը՝ Աննա Անդրեևա Կադիշևան (1927-1970) եղել է տնային տնտեսուհի։ Նադեժդան եղել է չորս քույրերից երրորդը (Վերա, Մարիա, Նադեժդա և Լյուբով)։

Երգչուհու մանկությունը և պատանեկությունը դժվար են եղել։ Մայրը մահացել է 42 տարեկան հասակում՝ ուռուցքից։ Նույն խնդիրը երգչուհին ունեցել է 30 տարեկան հասակում։ Նա երկու տարի կարծել է, թե կմահանա սրտի քաղցկեղից։ Սակայն վիրահատության ժամանակ դիագնոզը չի հաստատվել։ Բժիշկները նրա կյանքը փրկել են նաև 49 տարեկանում, երբ երգչուհու մոտ հայտնաբերվել էր սուր հաճախասրտություն։ Բժիշկները հրաշքով նրան փրկել են ինֆարկտից։

Նադեժդան 10 տարեկան է եղել, երբ նրա հայրը նորից է ամուսնացել։ Խորթ մայրը իր հետ բերել է իր երեխաներին, և քույրերի կյանքը ավելի է բարդացել։ Ավագ քույրը Վերան մեկնել է քաղաք և աշխատանքի տեղավորվել գործարանում։ Մարիային ուղարկել են հյուսիս՝ բարեկամների մոտ, իսկ Նադեժդային և Լյուբովին ուղարկել են Բուգուլմայի դպրոց- ինտերնատ։ Հայրը նամակներում դուստրերին դիմել է «դուքով» և կնոջից թաքուն գումար ուղարկել։ Մի քանի տարի անց նա նույնպես մահացել է։

14 տարեկանում դպրոցի տնօրենությունը բացահայտել է աղջկա երաժշտական ունակությունները։ Միևնույն տարում մեկնել է Մոսկվայի մարզ՝ ավագ քրոջ մոտ։ 19 տարեկանում ընդունվել է Իպոլիտով- Իվանովի անվան երաժշտական ուսումնարան։ 1983 թվականին ավարտել է Գնեսինայի անվան Ռուսաստանի երաժշտական ակադեմիան։ 1992 թվականին ամուսնացել է Ալեքսանդր Կոստյուկի հետ Սան Ֆրանցիսկոյում։

## Ծանոթագրություններ

Կատեգորիա:«Միասնական Ռուսաստան» կուսակցության անդամներ
Կատեգորիա:«Ոսկե գրամաֆոն» մրցանակի դափնեկիրներ
Կատեգորիա:ԽՍՀՄ ժողովրդական արտիստներ
Կատեգորիա:Խորհրդային երգչուհիներ
Կատեգորիա:Ռուս երգչուհիներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Ռուսաստանի փոփ-վոկալիստներ
Կատեգորիա:Էրզիա
Անտոն Մաուվե

thumb|Ա. Մաուվե «Ինքնանկար»
**Անտոն Մաուվե** (, ), հոլանդացի նկարիչ, բնանկարիչ։

## Կյանքը և ստեղծագործությունը
Անտոն Մաուվեն ծնվել է 1838 թվականի սեպտեմբերի 18-ին, Զանդամում, Հյուսիսային Հոլանդիա մարզում։ Մեկ տարի անց նրա հայրը՝ Ուիլլեմ Քարել Մաուվեն, ով Մեննոնիտական եկեղեցու քահանա էր, ուղարկվում է Հաառլեմ, որտեղ էլ մեծանում է Անտոնը։

16 տարեկանում Մաուվեն կրթության է անցնում նկարիչ-անիմալիստ Պիտեր Ֆրեդերիկ վան Օսի մոտ, սկսում է նկարել գյուղական տեսարաններ ոչխարներով, կովերով և ձիերով։ Երիտասարդ նկարչի սիրելի թեման է դառնում ձիերի պատկերումը։ Ստանում է նկարիչ Պաուլ Գաբրիելի աջակցությունը։ Շնորհիվ իր՝ չափազանց հասարակ սյուժեների ընտրության, որոնք որպես օրենք պատկերում է մոխրագույն կամ արծաթագույն երանգներով, դառնում է Հաագայի գեղարվեստի դպրոցի լավագույն ակվարելիստներից մեկը։

Մաուվեն մեծ ազդեցություն է ունեցել իր բարեկամ Վինսենթ վան Գոգի (ով իր կնոջ զարմիկն էր) գեղարվեստական կայացման վրա։ 1881 թվականի հոկտեմբերին Մաուվեն վան Գոգին յուղաներկերով «նկարչի արկղ» է ուղարկում։ Նույն թվականի նոյեմբերին Մաուվեն 3 շաբաթ Հաագայի իր արվեստանոցում վան Գոգին սովորեցնում է ջրաներկով նկարել։ Մաուվեն Վինսենթին ծանոթացնում է Յոհան Հենֆրիկ Վեյսենբրուխի հետ, ով դրական կերպով է վերաբերվում երիտասարդ նկարչի վարպետությանն ու տաղանդին՝ ստիպելով նրան հավատալ իր ստեղծագործական ուժին։

Բացի Նիդերլանդներից (Պետական թանգարան, Ռեյկսմյուզեում), այժմ Մաուվեի գործերը պահպանվում են տարբեր թանգարաններում։ Մեծ քանակությամբ կտավներ ժամանակ ձեռք է բերվել ԱՄՆ-ի կոլեկցիոներների և թանգարանների (օրինակ՝ Բրուքլինյան թանգարան) կողմից։

## Պատկերասրահ

Պատկեր:Anton Mauve - Afzanderij bij Scheveningen.jpg|Ավազաբլուրներ Շևենինգենի մոտ
Պատկեր:Anton Mauve - Bomschuit op het strand.jpg|Նավի ափհանումը
Պատկեր:Anton Mauve - Koeien aan een sloot.jpg|Կովերը արոտավայր
Պատկեր:Anton Mauve - Kudde schapen met herder in de sneeuw.jpg|Ոչխարների հոտը հովվի հետ, ձյան մեջ
Պատկեր:Anton Mauve - Ruiters in de sneeuw in het Haagse bos.jpg|Ձիավորը ձյունոտ ճանապարհին, Հաագայի մոտ
Պատկեր:Anton Mauve - Schapen op een dijk.jpg|Ոչխարները արոտավայրում
Պատկեր:Anton Mauve - Vrouw met geitje in Laren.jpg|Լարենից կինը ուլի հետ
Պատկեր:Brooklyn Museum - Digging Sand or The Sand Cart - Anton Mauve.jpg|Ավազով սայլակ
Պատկեր:Brooklyn Museum - Plowing - Anton Mauve - overall.jpg|Հերկ (1885)
Պատկեր:Returnoftheflock02.jpg|Հոտի վերադարձը (1886-1887)
Պատկեր:WLANL - artanonymous - De hooikar.jpg|Խոտով բեռնված սայլ (1878-1888)
Պատկեր:Postzegel NL 1939 nr318-322.jpg|Ա. Մաուվեն Նիդեչլանդների նամականիշին (1939)
Պատկեր:Anton Mauve - Morgenrit langs het strand.jpg|Առավոտյան զբոսանք ծովափին


## Ծանոթագրություններ

## Արտաքին հղումներ
* Անտոն Մաուվեի նկարները Art UK կայքում
* Anton Mauve
* RKD databases

Կատեգորիա:Հոլանդացի նկարիչներ
Կատեգորիա:Վինսենթ վան Գոգի ընտանիք
Նանա Էքվթիմիշվիլի

**Նանա Էքվթիմիշվիլի** (, ), վրացի գրող և ռեժիսոր։

## Կենսագրություն
Նանա Էքվթիմիշվիլին Թբիլիսիի Իվանե Ջավախիշվիլի անվան պետական համալսարանում սովորել է փիլիսոփայություն։ Սցենարիստական վարպետություն և թատերգություն սովորել է Կինոյի և հեռուստատեսության ակադեմիայում (ԿՀԱ)՝ Կոնրադ Վիլֆի գլխավորությամբ՝ Պոտսդամում։ Նրա պատմվածքներն առաջին անգամ հրատարակվել են 1999 թվականին վրացական *Arili*  գրական ամսագրում։

Արձակ և ռեժիսորական սցենարներ գրելուց հետո, Նանան, 2011 թվականին նկարահանել է կարճամետրաժ *Դեդա/ Սպասում ենք մայրիկին *ֆիլմը։ Ապա, 2012 թվականին, Սայմոն Գրոսի հետ միասին նա նկարահանել է իր առաջին լիամետրաժ ֆիլմը՝ Գրձելի Նալելի Դգեեբի ():
մինի|Նանա Եքվթիմիշվիլին և Սիմոն Գրոսը:|left
«Ծաղկումի մեջ» ֆիլմի պրեմիերան կայացել է 2013 թվականին Բեռլինի միջազգային 63-րդ կինոփառատոնում և արժանացել է Միջազգային Կոնֆեդերացիայի գեղարվեստական կինոյի մրցանակաբաշխության՝ CICAE-ի մրցանակին։ Նա նաև նվաճել է բազմաթիվ մրցանակներ այլ միջազգային կինոփառատոներում, որոնք անցկացվել են Հոնկոնգում, Տոկիոյում, Փարիզում, Լոս Անջելեսում և Սարաևոյում։

2013 թվականին Նանա Եքվթիմիշվիլին Սիմոն Գրոսի հետ միասին Կարլովարյան կինոփառատոնում ընտրվել են որպես եվրոպացի տասը առավել հեռանկարային ռեժիսորներից մեկը։

2013 թվականի Բեռլինի միջազգային կինոփառատոնում «Ծաղկումի մեջ» ֆիլմը ճանաչվել է որպես վրացական ալիքի նոր ծնունդ։ Հոնկոնգում ֆիլմը ճանաչվել է որպես վրացական կինոյի գարուն։ Կինոքննադատների միջազգային ֆեդերացիան ֆիլմը համարել է վրացական կինոյի վերածննդի նախանշան։

2015 թվականին նրա առաջին վեպը՝ «Տանձենու դաշտը», հրապարակվել էր Բակուր Սկլակաուրի պարբերականում, Վրաստան։

2017 թվականին «Տանձենու դաշտը»-ը կհրապարակվի գերմաներեն թարգմանությամբ՝ Սուհրկամպ պարբերականի կողմից, Գերմանիա։

## Ֆիլմագրություն
* *[[Իմ ուրախ ընտանիքը (2017, ֆիլմ)|Իմ ուրախ ընտանիքը]]* (2017)
* *[[Ծաղկումի մեջ (2013, ֆիլմ)|Ծաղկումի մեջ]]* (2013)
* *[[Սպասում ենք մայրիկին]]* (2011)
* *[[Կորսված մայրցամաք]]* (2008)
* *[[Ֆատա Մորգանա (2007, ֆիլմ)|Ֆատա Մորգանա]]* (2007)

## Վեպեր
* «Տանձենու դաշտը» (2015)

## Ծանոթագրություններ

## Արտաքին հղումներ
* 

Կատեգորիա:21-րդ դարի կին գրողներ
Կատեգորիա:Անձինք Թբիլիսիից
Կատեգորիա:Թբիլիսիի պետական համալսարանի շրջանավարտներ
Կատեգորիա:Վրացի գրողներ
Կատեգորիա:Վրացի կինոռեժիսորներ
Կատեգորիա:Վրացի ռեժիսորներ
Հերր Մաննելիգ

«Հերր Մաննելիգ» (շվեդ. *Herr Mannelig*)՝ միջնադարյան սկանդինավյան ազգային բալլադ, In taberna-ի հետ միաժամանակ միջնադարի ազգային երաժշտության ամենահայտնի ստեղծագործություններից է։ Բնօրինակ տեքստը գրված է եղել հին նորվեգերենով, սակայն հաշվի առնելով այն, որ այդ լեզուն տարածված է եղել ամբողջ Սկանդինավյան թերակզով մեկ  ( միայն հետագայում այն մասնատվել է նորվեգերենի և շվեդերենի), բալլադի կոնկրետ ազգային պատկանելությունը հաստատելը դժվար է։

Բալլադը պատմում է կին-տրոլի մասին, ով սիրահարված էր Մաննելիգ ասպետին և ցանկանում էր դառնալ մարդ։ Ըստ Սկանդինավիայում տարածված լեգենդի, տրոլը կարող էր մարդ դառնալ, եթե գտնվեր մի մարդ, ով կսիրեր նրան։ Սակակն, չնայած տրոլուհու առաջարկած կախարդական ընծաներին, հերր Մաննելիգը մերժում է նրա սերը՝ հատկապես ընդգծելով այն, որ տրոլուհին քրիստոնյա չէ։

Յուրահատուկ կատակերգական երանգը բալլադի նրանում է, որ բնօրինակ տեքստում «խաբեբա» տրոլուհին խոսում  է բացառապես պոետիկ և պատկերավոր կերպով, բարձր և մաքուր ոճով, իսկ «ճշտախոս» ասպետը պատասխանում է նրան ընդգծված ցածր, կոպիտ և նույնիսկ վիրավորական ձևով։ Ցավոք, թարգմանության մեջ այս ամենը չի երևում։

Բալլադը ունի մի շարք երաժշտությամբ միմյանցից տարբերվող տարբերակներ։ Այն թարգմանված է մի քանի լեզուներով, այդ թվում անգլերեն, գերմաներեն, իտալերեն, ռուսերեն, բելառուսերեն և այլն։

## Երգի տեքստ

## Կատարողներ
Բալլադը տարբեր ժամանակներում  կատարել և ձևափոխել են հետևյալ կատարողներըPerKelt
* In Extremo
* Garmarna
* Finium
* Psalteria
* Satarial
* Wolfenmond
* Galtagaldr
* Cromdale
* Dunkelschön
* Lapis Serpentis
* MystTerra
* Irdorath
* Spiritual Seasons
* Annwn
* Gilead
* Heimataerde  (գերմ.)
* Haggard  (իտալ.)
* Thanatogenesis
* Чур  (ռուս.)
* Тол Мириам  (ռուս.)
* Райдо  (ռուս.)
* Litvintroll  (բոլառուս.)
* Tamer Isli  (իտալ.)
* Taranus
* Адарвірог  (բելառուս.)
* Стары Ольса  (բելառուս.)
* Амарок  (ռուս.)
* Pawa  (բելառուս.)
* Плетень  (ռուս.)
* Ladies of Westeros  (ռուս.)
* Green Crow  (ռուս.)
ինչպես նաև մի շարք այլ կատարողներ։

Բալլադը նաև հնչում է Gothic համակարգչային խաղում (In Extremo խմբի տարբերակով)։

## Արտաքին հղումներ
* Herr Mannelig ռուսերեն — Herr Mannelig-ի ռուսերեն թարգմանությունների հավաքածուն է։
* Herr Mannelig-ը In Extremo-ի տարբերակով
* Herr Mannelig-ը երգող տարբեր խմբերի ցուցակը

Կատեգորիա:Ժողովրդական երգեր
Կատեգորիա:Լեգենդներ
Կատեգորիա:Սկանդինավիա
Ալիշա Բաու

**Ալիշա Բաու** (, ), սոմալացի-նորվեգացի-ամերիկացի դերասանուհի է։ Նա հայտնի է Netflix-ի օրիգինալ «13 պատճառ՝ ինչու» հեռուստասերիալում Ջեսիքայի կերպարը կերտելու համար։

## Գործունեություն
Բաուն իր դերասանական գործունեությունը սկսել է 2008 թվականին՝ խաղալով Չայլդ Լիզայի դերը «Զվարճություն» սարսափ ֆիլմում։ Մեկ տարի անց նկարահանվել է «Նա իմ մտքում է» ֆիլմում՝ որպես Լեյսի և 2012 թվականին խաղացել է Թարայի դերը «Պարանորմալ երևույթներ 4» ֆիլմում։ 2014 թվականին հայտնվել է երկու հեռուստասերիալներում՝ հունվարին, որպես Թրեյսի, «Ժամանակակից ընտանիք»-ում և հուլիսին, որպես Բրին Հենդրի, երկու սերիա «Պահպանված»-ում։ Նույն թվականի նոյեմբերին միացավ NBC-ի «Մեր կյանքի օրերը» դրամատիկ սերիալի դերասանական կազմին՝ որպես Դաֆնա։ Այդ սերիալում առաջին անգամ հայտնվել է նոյեմբերի 14-ին։

## Անձնական կյանք
Բաուն ծնվել է Նորվեգիայում՝ սոմալացի հոր և նորվեգացի մոր ընտանիքում։ 2004 թվականին իր մոր հետ տեղափոխվել է Լոս Անջելես։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:Նորվեգացի դերասանուհիներ
Կատեգորիա:13 պատճառ՝ ինչու
Կատեգորիա:21-րդ դարի դերասանուհիներ
Կատեգորիա:Նորվեգացի արվեստագետներ
Սթիվեն Դարբի

**Սթիվեն Դարբի** (, ), անգլիացի ֆուտբոլիստ, «Բրեդֆորդ Սիթի» ակումբի պաշտպան։

## Կարիերա
2006 թվականին Անգլիայի Պատանեկան գավաթի խաղարկման ժամանակ Սթիվենը հանդես էր գալիս որպես երիտասարդական «Լիվերպուլ» ակումբի ավագ և պաշտպան։ 2006 թվականին դեկտեմբերի 5-ին ստացել է հայտ, որ խաղալու են «Գալաթասարայ» ակումբի դեմ, որը տեղի ունեցավ ՈՒԵՖԱ Չեմպիոնների Լիգայի խմբային փուլում։ 2 տարի անց, 2008 թվականի դեկտեմբերին, Սթիվենը առաջնելույթ է կատարել «Լիվերպուլ» ակումբում, վերջին չեմպիոնների լիգայի խմբային խաղում ՊՍՎ դեմ։ 2011-2012 թվականներին մրցաշրջանի ավարտից հետո Դարբին ազատվեց Լիվերպուլի կողմից։ 2 օր հետո Սթիվենը պայմանագիր կնքեց Անգլիայի լիգայի «Բրեդֆորդ Սիթի» ակումբի հետ։

## Ծանոթագրություններ

## Աղբյուրներ
* Խաղացողի անձնագիրը պաշտոնական «Բրեդֆորդ Սիթի» կայքում  
* 
* Խաղացողի անձնագիրը LFCHistory.net 
* Խաղացողի անձնագիրը Liverbird.ru 
* 

Կատեգորիա:Լիվերպուլ քաղաքում ծնվածներ
Կատեգորիա:Անգլիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Անգլիական ֆուտբոլի լիգայի խաղացողներ
Կատեգորիա:Պրեմիեր Լիգայի ֆուտբոլիստներ
Կատեգորիա:Նոթս Կաունտիի ֆուտբոլիստներ
Կանադայի ազգային պարկերի ցանկ

Կանադայի ազգային պարկերն արտացոլում են ինչպես տիպական, այնպես էլ յուրօրինակ բնության լանդշաֆտներ՝ Կանադայի բոլոր տասներեք պրովինցիաներում (նահանգներում)։

Կանադայի պարկերի գործակալության նպատակն է բնապահպանական գոտիների ստեղծումը, որոնք կներկայացնեն Կանադայի բնության ողջ կենսաբազմազանությունը։ Կանադայի պարկերի խնդիրներն են՝ պահպանել պարկերի էկոլոգիական ամբողջականությունը, հնարավորություն ընձեռել պարկ այցելելու և Կանադայի բնությունն ուսումնասիրելու համար։ Գործակալությունը մշակել է ազգային պարկերի համակարգի երկարաժամկետ ծրագիր և առանձնացրել է 39 տարբեր շրջաններ, որոնք անհրաժեշտ է ներկայացնել համակարգում։ 2008 թվականին նման համակարգի ստեղծման ծրագիրն իրականացվեց 60 տոկոսով։

2013 թվականի սկզբին Կանադայում հաշվվում էր 36 ազգային պարկ և 8 ազգային պարկի արգելոց, չհաշված նաև Ազգային պարկը և Քլուեյն արգելոցը, որոնք ունեն կրկնակի իրավական կարգավիճակ։ Ցանկում նաև ներառված են 4 ծովային ազգային արգելոց և մեկ ազգային տեսարժան վայր։ Գործակալության ծրագրում կան վեց ազգային պարկ և մեկ ազգային ծովային պարկ։

## Ազգային պարկեր և արգելոցներ
Ազգային պարկի արգելոց է համարվում այն տարածքը, որը մտնում է ազգային պարկերի համակարգի մեջ, բայց բնակեցված է հնդկացիների ցեղերով։ Ազգային պարկի վերջնական սահմանները որոշվում են հնդկացիների համայնքների հատուկ համաձայնությամբ։ Այս դեպքերում տարածքը դիտարկվում է, որպես «ազգային պարկի արգելոց», որի ղեկավարումը իրականացվում է ազգային պարկերի փաստաթղթի համաձայն։ Սրա հետ մեկտեղ ազգային պարկի բնակչության ավանդական կենսագործունեությունը շարունակվում է, այդ թվում որսն ու ձկնորսությունը։ Բացի սրանից, հնդկացիների կարծիքը հաշվի է առնվում նաև ազգային պարկի արգելոցի ղեկավարման գործում։

Ստորև ներկայացված է Կանադայի ազգային պարկերի ցանկը այբբենական կարգով.

## Նախատեսվող ազգային պարկեր

## Ազգային ծովային արգելոցներ
Ազգային ծովային արգելոցները Կնադայի պարկերի համակարգում հանդիսանում են նոր օբյեկտներ, որոնք կոչված են ծովային էկոհամակարգերի պաշտպանության համար։
Գործակալությունը մշակել է ազգային ծովային պարկերի համակարգի երկարաժամկետ ծրագիր։ Այն Կանադայի առափնյա և Մեծ լճերի տարածքներում առանձնացրել է 29 տարբեր շրջաններ, որոնք անհրաժեշտ է ներկայացնել համակարգում։ Ստորև ներկայացված է Կանադայի գործող և նախատեսվող ազգային ծովային պարկերը։

## Ազգային տեսարժան վայր
Ազգային տեսարժան վայրերի ծրագիրը մշակվել է 1978 թվականին՝ գիտական հետաքրքրություն ներկայացնող յուրօրինակ բնության օբյեկտների պահպանության համար։ Այդ ժամանակից միայն մեկ օբյեկտ է հայտնվել ծրագրի գորունեության մեջ։

## Նշումներ

## Ծանոթագրություններ

## Արտաքին հղումներ
* 
* 
* 

Կատեգորիա:Կանադայի ազգային պարկեր
Արգենտինայի ֆուտբոլի առաջնություն

մինի|Արգենտինայի ֆուտբոլի առաջնություն
**Արգենտինայի ֆուտբոլի առաջնություն**, արգենտինական ֆուտբոլային ակումբների միջև առաջնություն, որտեղ որոշվում է երկրի չեմպիոնը և միջազգային մրցույթների մասնակիցների ցանկը։ Արգենտինայի չեմպիոնն ավանդաբար նաև համարվում է համաշխարհային ֆուտբոլի ուժեղագույն թիմերից մեկը, ինչպես օրինակ Բրազիլիայի, Անգլիայի, Իսպանիայի, Իտալիայի և Գերմանիայի առաջնությունների առաջատարները։

## Պատմություն
Պրոֆեսիոնալ առաջնությունը սկսվել է անցկացվել 1931 թվականից սկսած, և ի տարբերություն Իտալիայի ֆուտբոլի առաջնության՝ այստեղ չեմպիոնական տիտղոսների թվի մեջ չեն հաշվում ոչ պրոֆեսիոնալ շրջանը։ 1931-1966 թվականներին չեմպիոնը որոշվում էր սովորական երկշրջան համակարգի միջոցով։ 1967-1985 թվականներին մի տարում անցկացվում էր երկու առաջնություն՝ **[[Մետրոպոլիտանո և Նասոնալ]]**։ Այս առաջնությունների չեմպիոնները համարժեք էին։ Օրինակ Ինդեպենդենտեն 1970 թվականի Արգենտինայի չեմպիոնն է (**Նասոնալ**), իսկ Ռիվեր Պլեյտը 1977 թվականի Արգենտինայի չեմպիոնը (**Մետրոպոլիտանո**)։

1980-ական թվականներին անցկացվեց 5 առաջնություն «կեղծ-եվրոպական» համակարգով՝ 1986/87 մրցաշրջանից մինչև 1990/91։ Ամեն մրցաշրջան ուներ մի չեմպիոն։ Այս համակարգը նման էր եվրոպականին միայն ժամկետներով, իրականում դա «գարուն-աշուն» համակարգն էր, և հաշվի էր առած այն, որ Արգենտինան Հարավային կիսագնդում է։

1991 թվականից մինչև 2012 թվականը մի մրցաշրջանում անցկացվում էին երկու առանձին առաջնություններ։ Դրանք կոչվում էին **Ապերտուրա** (*Բացում*) և **Կլաուսուրա** (*Փակում*) ։ Փաստացի չեմպիոն էր համարվում 20 թիմերի մասնակցությամբ մի մրցաշրջանի առաջատարը։ Ապերտուրան անցկացվում էր օրացույցային տարվա երկրորդ մասում, իսկ Կլաուսուրան՝ մյուս տարվա սկզբին, ինչը խոսում էր այն մասին, որ Արգենտինայում եղանակները «կեղծ-եվրոպական» էին։

2012 թվականին սկսվեցին առաջնության բարեփոխումները։ Մրցաշրջանի առաջին մասը Ապերտուրայից անվանափոխեցին «**Ինիսիալ**» («Սկզբնական»), երկրորդը՝ Կլաուսուրից «**Ֆինալ**» («Վերջնական»), իսկ անցկացման կարգը չփոխվեց։ Այս առաջնությունների հաղթողները մրցում էին մրցաշրջանի «բացարձակ չեմպիոնի» տիտղոսի համար։

## Չեմպիոններ

## Ծանոթագրություններ

## Արտաքին հղումներ
* Արգենտինայի ֆուտբոլի ասոցիացիայի պաշտոնական կայք 
* Argentina — List of Champions and Runners-Up (RSSSF) 
* Առաջնության անգլիալեզու կայք 

Կատեգորիա:Ֆուտբոլն Արգենտինայում
Կատեգորիա:1891 հիմնադրումներ Արգենտինայում
Ջումանջի։ Ջունգլիների կանչը

***«Ջումանջի»*** (), Ջեյկ Կեզդենի ամերիկյան արկածային ֆիլմը ֆենտեզի ժանրում։

## Սյուժե
Սյուժեի կենտրոնում տղան ու աղջիկը, ովքեր սեղանի խաղ են գտել, որը չի հանդուրժում, երբ նրա մեջ խախտում են կանոները։

## Դերերում
* Քարեն Գիլան - Ռուբի Ռաունդխաուս
* Դուեյն Ջոնսոն - դոկտոր Սմոլդեր Բրեյվստոն
* Քևին Հարթ - Մուս Ֆինբար
* Ջեք Բլեք - Պրոֆեսոր Շելի Օբերոն
* Ալեքս Վուլֆ - Սպենսեր
* Բոբբի Կաննավալե
* Թիմ Մեթիսոն - ծեր Վրիկ
* Նիկ Ջոնաս
* Ռիզ Դերբի 
* Մեդինսոն Իսմանն - Բեթանիա
* Հուան Գասպար - լրտես
* Մարկ Իվեն Ջեկսոն - Բենթլի
* ՍերԴ՛արիուս Բլեյն - Էնթոնի «Սառնարան» Ջոնսոն
* Մորգան Տեռներ
* Ջոնա Բոուլինգ - ընկեր
* Վիլյամ Տոկարս - Վենդոր
* Նատաշա Մալինսկի - Բեթանիաի մայրը
* Najah Jackson - սիրունիկ 
* Friday Chamberlain — զինվոր

## Փաստեր
* Սա Քևին Հարթի և Դուեյն Ջոնսոնի երկրորդ համատեղ աշխատանքն է (առաջինը ֆիլմը եղել է՝ մեկուկես գործակալ)։
* Պրոդյուսերներ Թեդ Ֆիլդը և Վիլյամ Տեյտլերը նույնպես հեղինակել են «Ջումանջի» ֆիլմը 1995 թվականին։
* Սզբից ֆիլմում նախատեսվել էր գործարկել Թոմ Հոլլանդին, բայց ի վերջո նրան փոխարինել է Նիկ Ջոնասը։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների սիքվել ֆիլմեր
Կատեգորիա:2017 ֆիլմեր
Կատեգորիա:Columbia Pictures ֆիլմեր
Կատեգորիա:IMAX ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Ատլանտայում նկարահանված ֆիլմեր
Կատեգորիա:Ֆիլմեր ընկերության մասին
Կատեգորիա:Ֆիլմեր վիրտուալ իրականության մասին
Կատեգորիա:Ֆիլմեր, որոնց գործողությունները տեղի են ունենում Նյու Հեմփշիրում
Կատեգորիա:Ֆիլմեր, որոնց գործողությունները տեղի են ունենում 2017 թվականին
Կատեգորիա:Ֆիլմեր, որոնց գործողությունները տեղի են ունենում 1996 թվականին
Կատեգորիա:Հավայիում նկարահանված ֆիլմեր
Կատեգորիա:Ֆիլմեր կենդանիների մասին
Ալեխանդրո Արիբաս

**Ալեխանդրո Արիբաս Գարիդո** (, ), իսպանացի ֆուտբոլիստ։ Հանդես է գալիս «Դեպորտիվո» ակումբում որպես կենտրոնական կիսապաշտպան։

## Կարիերա
2008 թվականին դարձել է իսպանական «Ռայո Վալեկանո Բ» ակումբի ֆուտբոլիստ։ Թիմի կազմում մասնակցել է 2008/09 մրցաշրջանին, որից հետո վարձվճարով տեղափոխվել է «Նավալկարներո» ակումբ։ Դեբյուտային խաղը կայացել է Իսպանիայի ֆուտբոլի առաջնությունում՝ Սեգունդա Բ-ում։ Մրցաշրջանը ավարտելուն պես վերադարձել է «Ռայո Վալեկանո Բ», որտեղ կարողացել է ամրագրել իր տեղը մեկնարկային կազմում և օգնել թիմին դուրս գալ Սեգունա Բ։

2009/10 մրցաշրջանում Արիբասը տեղափոխվեց «Ռայո Վալեկանո» ակումբի հիմնական կազմ, որտեղ դեբյուտել է «Լևանտե» ակումբի դեմ խաղում։ 2010/11 մրցաշրջանի սկզբին Արիբասը դարձավ «Ռայոյի» հիմնական կազմի ֆուտբոլիստ։ Առաջնության վերջում պարզ դարձավ, որ «Ռայո Վալեկանո» ակումբը 2-րդ հորիզոնականում էր, որը օգնեց թիմին վերադառնել Իսպանիայի ֆուտբոլի առաջնություն։ Իսպանիայի առաջնության դեբյուտային մրցաշրջանում Արիբասը անցկացրեց 34 խաղ՝ դառնալով 1 գոլի հեղինակ։

2012 թվականի ամռանը տեղափոխվել է «Օսասուն», վերջինիս հետ կապել է 3 տարվա պայմանագիր։ 2014 թվականին Արիբասը նորից փոխեց ակումբը՝ տեղափոխվելով «Սևիլյա»։ 2015 թվականի ամռանը Արիբասը տեղափոխվեց իսպանական «Դեպորտիվո»։

## Ծանոթագրություններ

Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Օսասունայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կիմ Հի Սոն

**Կիմ Հի Սոն** (հանգըլ՝ 김희선, ), հարավկորեացի  դերասանուհի։

## Ֆիլմագրություն
* 2015 թվական՝ Կատաղի մայրիկ (Angri Mom), Չո Կան Ջայի դերում
* 2012 թվական՝ «Հավատ», Յու ին Սուի դերում
* 2006 թվական ՝ Ժպտա կրկին (Smile Again), Օ Դան Հիի դերում
* 2005 թվական՝ Առասպել, արքայադուստր Օկ Սույի դերում 
* 2005 թվական՝ «Սիրո տխուր պատմություն»(Sad Love Story)
* 2003 թվական՝ Իմ չքնաղ տիկին (My Fair Lady)
* 2003 թվական՝ A Man Who Went to Mars
* 2001 թվական՝ Wanee & Junah
* 2000 թվական՝ Բիշունմո՝ թռչող մարտիկը
* 1999 թվական՝ Կալլա (Calla)
* 1999 թվական՝ Ghost in Love
* 1999 թվական՝ Goodbye My Love
* 1999 թվական ՝ Sun Flower
* 1999 թվական՝ Tomato
* 1998 թվական՝ Wedding Dress
* 1998 թվական՝ To the end of the world
* 1998 թվական՝ Mister Q
* 1997 թվական՝ Repechage
* 1997 թվական ՝ Propose The Color White
* 1996 թվական՝ Faraway Country Sauna Guys
* 1995 թվական՝ The Son of the Wind
* 1994 թվական՝ The tale of Chun Hyang
* 1994 թվական՝ Agatha Christie

## Մրցանակներ
* 2001 թվական՝ Ամենահայտնի դերասանուհի
* 2001 թվականի հունիս՝ Հարգարժան դեսպան, Կորեայի միավորված բարեգործական ֆոնդ
* 2000 թվականի դեկտեմբեր՝ Հանրաճանաչության մրցանակ, «Չանգ Յոնգ ֆիլմի  մրցանակ»
* 2000 թվականի դեկտեմբեր՝ Հանրաճանաչության մրցանակ,«SBS-ի ֆիլմերի մրցանակաբաշխություն» 
* 2000 թվականի մարտ՝ Պեկ Սան արվեստի մրցանակներ, «Հեռուստատեսային հանրաճանաչության մրցանակ»
* 1999 թվականի մարտ՝ Բարի կամքի դեսպան Ֆրանսիայում
* 1998 թվականի դեկտեմբեր՝ SBS-ի ֆիլմերի մրցանակներ, «Մեծ մրցանակ»
* 1998 թվականի դեկտեմբեր՝ Հանրաճանաչության մրցանակ «MBC-ի ֆիլմերի մրցանակներ»
* 1997 թվական՝ Հանրաճանաչության մրցանակներ, «KB-ի ֆիլմերի մրցանակաբաշխություն փետրվարում»
* 1996 թվականի մարտ՝ Պեկ Սանի արվեստի մրցանակներ, «Դերասանուհու նոր հեռուստատեսային մրցանակ»
* 1996 թվականի դեկտեմբեր՝ KB-ի ֆիլմերի մրցանակ, «Գերազանցության գլխավոր մրցանակ»
* 1995 թվականի դեկտեմբեր՝ Գործադիր մրցանակներ «Դերասանուհու ընկնող հույսի մրցանակում»

## Ծանոթագրություններ

## Արտաքին հղումներ
* Կիմ Հի Սոն ()՝  Internet Movie Database կայքում

Կատեգորիա:Անձինք այբբենական կարգով
Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Չունգ Անգի համալսարանի շրջանավարտներ
Հելգա Անդերս

**Հելգա Անդերս** (), ), ավստրիացի դերասանուհի։

## Կենսագրություն
Հելգա Շեռցը (իսկական ազգանունը՝ Անդերս) ծնվել է 1948 թվականի հունվարի 11-ին Ինսբրուքում (Տիրոլ, Ավստրիա), ավստրիացու և գերմանուհու ընտանիքում։ Հելգայի ծնողները բաժանվել են, երբ նա դեռ երեխա էր։ Նա մեծացել է Ռուփոլդինգում (Բավարիա, Գերմանիա) և Բիլեֆելդում (Հյուսիսային Հռենոս-Վեսթֆալիա)։

Հելգան սկսել է իր թատերական կարիերան 1956 թվականին։ 1962-1986 թվականներին Անդերսը խաղացել է մոտ 65 ֆիլմերում և հեռուստասերիալներում։ 1967 թվականին նա դարձավ «Deutscher Filmpreis» մրցանակի դափնեկիր։

1968-1974 թվականներին Հելգան ամուսնացած էր դերասան՝ Ռոբերտ Ֆրիցի հետ։ 38-ամյա Հելգան մահացել է 1986 թվականի մարտի 30-ին Հաարում, սրտային անբավարվածության, ալկոհոլիզմի պատճառով։

## Ծանոթագրություններ

Կատեգորիա:Ավստրիացի դերասաններ
Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասանուհիներ
Կատեգորիա:Սրտամկանի ինֆարկտից մահացածներ
Էլիզաբեթ Բաուեր

**Էլիզաբեթ Բաուրեր**  (, Գրաց, Ավստրիա), ավստրիացի արվեստաբան-հայագետ։

## Կենսագրություն
Մասնագիտական կրթությունն ստացել է Վիեննայի Արևելագիտության ինստիտուտում՝ որակավորվելով որպես հայագետ։ Հայոց լեզուն ուսումնասիրել է Վիեննայում՝ Մխիթարյան միաբանությունում։ Գիտական մամուլում հրատարակել է բազմաթիվ հետազոտություններ հայոց պատմության, ճարտարապետության, երաժշտության և կերպարվեստի վերաբերյալ։ 1972–1973-ական թվականներին Վիեննայի համալսարանի պատմագիտական ֆակուլտետում և «Ուրանիայում» (ժողովրդական բարձրագույն դպրոց) կարդացել է հայոց պատմության և մշակույթի վերաբերյալ դասախոսությունների շարք։ Գիտական աշխատանքների առանցքը Հայաստանի և Միջին Եվրոպայի պատմական ու մշակութային կապերի և փոխազդեցությունների հարցերն են։ Հրատարակել է՝ «Հայ ճարտարապետությունը ներգործում է Եվրոպայի վրա» (1971 թվական), « Ստրժիգովսկին հայտնաբերում է ճարտարապետության հանճարեղ հետազոտող Թորամանյանին» (1972 թվական) հոդվածները, «Հայաստան, պատմությունը և մշակույթը» (1975 թվական) աշխատությունը։

Կատեգորիա:Նոյեմբերի 27 ծնունդներ
Կատեգորիա:1948 ծնունդներ
Կատեգորիա:Անձինք այբբենական կարգով
Կատեգորիա:Ավստրիացի հայագետներ
Կատեգորիա:Ավստրիացի արվեստաբաններ
Վիկտորյա Բենեդիկտսոն

**Վիկտորյա Բենեդիկտսոն** (, )՝ շվեդացի գրող։

## Կենսագրություն
Վիկտորյա Մարիան ծնվել է Դոմմե անունով գյուղում (Սկոնե գավառ, Շվեդիա) 1850 թվականին։ 21 տարեկանում նա ամուսնացել է այրի տղամարդու հետ Հյոբրից,  ով 5 երեխա ուներ։ 1873 թվականին  ծնվել է նրա աղջիկը՝ Հիլման, իսկ 1876 թվականին մյուս  աղջիկը՝ Էլլենը։ Ամուսնությունը Վիկտորիային երջանկություն չպարգևեց։ Նա սիրավեպ  ուներ դանիացի գրականգետ և գրաքննադատ Գեորգի Բրանդեսոմի  հետ, որը նույնպես երջանկություն չբերեց նրան։ Անհաջող սիրավեպը դասվում է Բենեդիկտսոնի  անսպասելիության ինքասպանություն կատարելու  պատճառների շարքում՝ 1888 թվականի հուլիսի 21-ին, Կոպենհագենի Leopold’s Hotel հյուրանոցի համարում՝  նա ածելիով կտրել է իր քննային զարկերակները։ Դա տեղի էր ունեցել իր աղջկա՝ Էլլենի մահվան քսաներորդ տարելիցին։ Բացի սիրային տարաձայնություններից, ինքնասպանության հնարավոր պատճառների շարքում նշում են նաև դժգոհությունը, որը  տածում էր Վիկտորիա Բենեդիկտսոնը, քանի որ ստիպված էր վարել սակավ մտավոր կյանք։ Ավգուստ Ստրինդբերգի հետ միասին Բենեդիկտսոնը  կանգնած է  շվեդիական գրականության ռեալիզմի ակունքներում։ Իր ստեղծագործություններում նա նկարագրում էր անհավասարությունը ամուսնության մեջ, ինչպես նաև շատ էր գրում կանանց իրավունքների մասին։ Ժամանակակից քննդատները նրան անվանում են  վաղ ֆեմինիզմի ներկայացուցիչ։

## Ծանոթագրություններ

Կատեգորիա:19-րդ դարի շվեդ կին գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Ինքնասպան գրողներ
Կատեգորիա:Շվեդ գրողներ
Կատեգորիա:Շվեդ վիպասաններ
Դանուտա Բարտոշ

**Դանուտա Բարտոշ** (, ), լեհ բանաստեղծ, արձակագիր, էսսեիստ, ֆելիետոնիստ, լրագրող։ Լեհաստանի գրողների միության անդամ։

Սովորել է Պոզնանի Ադամ Միցկևիչ անվան համալսարանում։ Մոտ երկու տասնյակ գրքի հեղինակ է, որոնցից են՝ «Նրա հետքերի որոնումներում», «Հավատի ափով», «Քարերի արցունքները», «Լուսաբացի տագնապներ», «Միայնյ վիշտն է ճիշտ»։ Մասնակցել է Մակեդոնիայի Ստրուգա քաղաքի բանաստեղծական երեկոների 51-րդ հանդիպմանը։

Տպագրվել է մի շարք ալմանախներում ու անթոլոգիաներում, այդ թվում՝ Ստրուգայի փառատոնի ՅՈՒՆԵՍԿՕ-ի հովանու ներքո տպագրված «Ով ով է» ալմանախում։

## Դանուտա Բարտոշը հայերեն
* Արտիստի մուսան։ Որպես ձեռքսեղմում (լեհական պոեզիայի անթոլոգիա), Ե., «Արմավ», 2016, էջ 15։ Թարգմ.՝ Գագիկ Դավթյան։

## Ծանոթագրություններ

Կատեգորիա:1932 ծնունդներ
Կատեգորիա:Լեհ բանաստեղծներ
Կատեգորիա:Լեհ արձակագիրներ
Կատեգորիա:Լեհ լրագրողներ
Կատեգորիա:Լեհաստանի գրողների միության անդամներ
Վիլնյուսի զինանշան

**Վիլնյուսի զինանշան** (), Լիտվայի մայրաքաղաք Վիլնյուսի պաշտոնական խորհրդանիշերից մեկը։

Զինանշանի մուգ կարմիր ֆոնի վրա պատկերված է Սուրբ Քրիստափորը, որն իր ուսերի վրա պահում է մանկահասակ Հիսուս Քրիստոսին։ Մեծ զինանշանի վրա պատկերված են նաև երկու կանայք, ովքեր պահում են վահանը։ Աջ մասում կանգնած կնոջ ձեռքին փակեղ է, իսկ ձախ կնոջ ձեռքին՝ խարիսխ և կշեռք։

Զինանշանը պսակված է դափնու տերևով և Լիտվայի Հանրապետության դրոշի գույները կրող ժապավեններով։

## Պատմություն
Վիլնյուսի զինանշանն ընդունվել է 1330 թվականին՝ քաղաքի հիմնադրումից յոթ տարի հետո։ Լիտվացի պատմաբան Թեոդոր Նարբուտը նշում է, որ 14-րդ դարի Վիլնյուսի զինանշանի վրա պատկերված է եղել առասպելական հերոս Անցիսը։

Այն բանից հետո, երբ Լիտվան մտավ Ռուսական կայսրության կազմի մեջ՝ Վիլնյուսի պաշտոնական զինանշանն ընդունվեց Լիտվայի մեծ դքսության ազգային խորհրդանիշը։

Այն իրենից ներկայացնում է կարմիր հերալդիկ ֆոնի վրա պատկերված հեծյալ։ Հեծյալի նժույգը սպիտակ է և ազնվացեղ։

Վիլնյուսի ներկայիս զինանշանը հաստատվել է 1991 թվականի ապրիլի 17-ին։ Վիլնյուսի դրոշի կենտրոնում ևս պատկերված է քաղաքի զինանշանը։

## Ծանոթագրություններ
Կիրովի պողոտա (Դոնի Ռոստով)

**Կիրովի պողոտա** (), պողոտա Ռուսաստանի Դոնի Ռոստով քաղաքում` 42 հայտնի շենքերով, Անտեննայա և Վոլոս քաղաքի անվան փողոցների հարևանությամբ։

## Պատմություն
Մինչև հեղափոխությունը Կիրովի պողոտան կոչվել է Բոգատյանովսկի նրբանցք։ Անվանումը կապված է եղել համեղ մաքուր ջրի Բոգատյանովսկի (Բոգատի՝ Հարուստ) աղբյուրի հետ։

Նրբանցքը կառուցապատվում էր։ Այնտեղ հայտնվեցին հրեական հիվանդանոց, երշիկի և այլ գործարաններ, արհեստանոցներ։ 1904 թվականին Բոգատյանովսկի նրբանցք և Նիկոլսկի փողոցի (այժմ` Սոցիալիստիչեսկայա) անկյունում ավարտվեց առևտրային ուսումնարանի շինարարությունը, որը կառուցվել էր Դոնի Ռոստովի առևտրականության գումարներով։

Տրամվայի դեպոյի հետնամասում եղել է մեծ գերեզմանոց, իսկ քիչ հեռու` պարապուտի հետևում` առջևում հսկայական հրապարակով ձիարշավարան։ Ձիարշավարանում 1910-1914 թվականներին կազմակերպվում էին սավառնակների թռիչքներ։ Այստեղ 1910 թվականին վթարի է ենթարկվել ռուս առաջին օդաչուներից մեկը` Սերգեյ Ուտոչկինը, թռիչքներ են կատարել Ադամ Գաբեր-Վլինսկին, Տիմոֆեյ Եֆիմովը, Ալեքսանդր Վասիլևը, Ալեքսանդր Կուզմինսկին։

Պոկրովսկի պուրակի տեղում այն տարիներին գտնվում էր Պոկրովսկի շուկայի հրապարակը։ Կառուցվում էր եկեղեցի, որը խորհրդային իշխանության տարիներին քանդվեց։

Խորհրդային տարիներին Բոգատյանովսկի նրբանցքը վերանվանվեց Կիրովի պողոտա։ 1939 թվականի ապրիլի 30-ին այստեղ բացվեց Սերգեյ Կիրովի հուշարձանը։ 1918 թվականի ապրիլին Սերգեյ Միրոնովիչ Կիրովը եղել էր Ռոստովում կայացած Դոնի հանրապետության Խորհուրդների առաջին համագումարի մասնակից։

Կիրովի հուշարձանն այժմ տեղափոխվել է Պուշկինի փողոցի և Կիրովի պողոտայի անկյուն։

## Պատկերասրահ

Պատկեր: Комплекс больницы Еврейского общества.JPG|Հրեական միության հիվանդանոցային համալիր, Կիրովի, 27 / Սոցիալիստիչեսկայա, 160
Պատկեր: Двухэтажный корпус больницы Еврейского общества.jpg|Հրեական միության հիվանդանոցի երկհարկանի մասնաշենքը
Պատկեր:  Одноэтажный корпус Еврейского общества.jpg |Հրեական միության հիվանդանոցի մեկհարկանի մասնաշենքը
Պատկեր: Дом Т Г Дмитриева на реставрации.JPG|Տ. Գ. Դմիտրիևի տունը վերակառուցման ժամանակ, Կիրովի, 40


## Գրականություն
* Вера Волошинова. Ростов -на-Дону: Кировский проспект// газета «Молот». — 10.08.2012. №№ 111-112 — с. 6.

## Ծանոթագրություններ

## Արտաքին հղումներ
* Кировский проспект
* СТАРЫЕ НАЗВАНИЯ ОСНОВНЫХ УЛИЦ, ПРОСПЕКТОВ И ПЕРЕУЛКОВ РОСТОВА 
* Киров Сергей Миронович. Деятельность и судьба 

Կատեգորիա:Դոնի Ռոստովի փողոցներ
Նորայր Գասպարյան

**Նորայր Ժորայի Գասպարյան** (), Հայաստանի զինված ուժերի և Արցախի Պաշտպանության բանակի զինծառայող։

## Կենսագրություն
### Կյանք և ուսում
Ծնվել է 1996 թվականի փետրվարի 10-ին Երևանում։ Մայրը՝ Նունե Աթաջանյան, ունի ավագ եղբայր՝ Միշա Գասպարյանը։

Իրենց ընտանիքն ապրել է Ռուսաստանում, սակայն որդին պնդել է, որ իրենք վերադառնան Հայաստան և ինքն իր կրթությունը շարունակի Հայաստանում։ Վերադառնալուն պես պետք է կրթութունը շարունակեր Մանկավարժական համալսարանի պարարվեստի ֆակուլտետի 2-րդ կուրսում։

### Զինվորական ծառայություն
Նորայր Գասպարյանը պարտադիր ժամկետային զինծառայության է անցել 2014/1 զորակոչով, Կապանի ԶԿ։ Ծառայում էր Արցախում։

### Քառօրյա պատերազմ
2016 թվականի ապրիլի 1-ի լույս 2-ի գիշերը Ադրբեջանի Հանրապետությունը լայնամասշտաբ հարձակում է գործում Արցախի վրա։
Դեռ տագնապը չէր հնչել, միասին նստած էինք։ Երբ տագնապ տվեցին, մտածեցինք ուսումնական է, իսկ տանկերի մոտ դուրս գալուն պես արդեն լսեցինք հրետակոծության ձայները, հասկացանք, որ ամեն ինչ լուրջ է, տրամադրվեցինք ու շարժվեցինք դեպի դիրքեր։ Մինչ դիրքեր միասին էինք, հետո հրաման ստացանք առաջ շարժվել, առաջինը իմ տանկը շարժվեց, հետո Նորիկենցը։ Մեր տանկը հասցրեց անցնել, չկրակեցին, իսկ նրանցը՝ ոչ»,-պատմում է Ազատը (ընկերը)։

### Հուղարկավորություն
Ապրիլի 8-ին տեղի ունեցավ հոգեհանգիստը Սուրբ Մեսրոպ Մաշտոց եկեղեցում։

Ապրիլի 9-ին տեղի ունեցավ Նորայր Գասպարյանի հուղարկավորությունը Կապան քաղաքի ԵԿՄ շտաբ։

## Պարգևներ
Նորայր Գասպարյանը ԼՂՀ նախագահ Բակո Սահակյանի կողմից պարգևատրվել է Լեռնային Ղարաբաղի Հանրապետության «Մարտական ծառայություն» պետական մեդալով։

Ապրիլի 29-ին ԼՂՀ-ում զոհված սերժանտ Նորայր Գասպարյանը հետմահու պարգևատրվել է «Պարի վաստակավոր»-ի կոչման։

## Ծանոթագրություններ

Կատեգորիա:Արցախի Հանրապետության զինվորներ
Կատեգորիա:ՀՀ զինվորներ
Կատեգորիա:Քառօրյա պատերազմի մասնակիցներ հայկական կողմից
Արես Խաձինիկոլաու

**Արես Խաձինիկոլաու** (, ), լեհ բանաստեղծ, դաշնակահար, կոմպոզիտոր, թարգմանիչ։ Լեհաստանի գրողների միության փոխնախագահ։ Եղել է ԼԳՄ Պոզնանի բաժանմունքի վարիչը։ Հումանիտար գիտությունների դոկտոր։

Պոզնանի երաժշտական ակադեմիայում դասախոսում է հունարեն։ Հրատարակել է երկու տասնյակից ավելի գիրք, որոնցից են՝ «Արևի դեմքով», «Պրոմեթևսի որդին», «Ափերի միջև», «Հունական առասպելների գիրք» (հոր՝ Նիկոս Խանձինիկոլուայի հետ միասին)։ Հունական և լեհական պոեզիայի տասնյակ հատոր է թարգմանել։ Հունաստանում Պոեզիայի և երաժշտության առաջին թատրոնն է կազմակերպել։ Բանաստեղծական մատենաշարի (230 հատոր) և «Poeticon» գրական հանդեսի խմբագիրն է։

## Արես Խանձինիկոլուան հայերեն
* Աֆորիզմներ։ Որպես ձեռքսեղմում (լեհական պոեզիայի անթոլոգիա), Ե., «Արմավ», 2016, էջ 19։ Թարգմ.՝ Գագիկ Դավթյան։

## Երկեր
### Երաժշտական ալբոմներ
* *Perły fortepianu* (CD, 1997, Hellenic Records)
* *Sny o Grecji* (CD, 2001, Ariston Records)
* *Sny o Grecji II* (CD, 2001, Ariston Records)
* *Great Awakening* (z Tribe of Izrael; CD, 2002, Ariston Records)
* *Piano Impressions* (CD, 2003, Ariston Records)
* *Tańcz jak Zorba* (CD, 2004, Ariston Records)
* *Great Return* (z The Tribe; CD, 2007, Ammos)
* *Jah Jah Children* (z The Tribe; CD, 2009, Zima Records)
* *W rytmie Zorby* (CD, 2010, Ariston Records)
* *Reggae dla dzieci* (z Ares i Maluchy; CD, 2010, Ariston Records)
* *Humanity & Soul* (2 CD z The Tribe, 2012, Ariston Records)
* *Greek Jazz I* (CD, 2014, Ariston Records)

### Դաշնամուրային ստեղծագործություններ
* *Preludia na fortepian op7*, BiKSP Poeticon, 2004
* *Rapsodia grecka na fortepian*, Wydawnictwo Ars Nova, 2009, 
* *Miniatury fortepianowe op5 I-XII* + CD, Wydawnictwo Muzyczne Absonic, 2010, 
* *Miniatury fortepianowe op5 XIII-XXIV* + CD, Wydawnictwo Muzyczne Absonic, 2011
* *Utwory fortepianowe na pierwsze lata nauki* + CD, Wydawnictwo Muzyczne Absonic, 2012 

### Գրքեր
* *Panta Rei - Antologia współczesnej poezji greckiej*, 2001, Poeticon, 
* *Polsko-greckie związki społeczne, kulturalne i literackie w ciągu wieków*, 2001, G&P, 
* *Literatura nowogrecka w przekładach polskich*, 2003, Poeticon, 
* Ares Chadzinikolau, Nikos Chadzinikolau, *Antologia poezji polskiej XX wieku*, 2005, Poeticon, 
* Ares Chadzinikolau, Nikos Chadzinikolau, *Ilustrowana Księga Mitów Greckich*, 2006, Videograf II, 
* Rasta myśli - Aforyzmy i Haiku, 2012, Poeticon, 

### Բանաստեղծություններ
* *Z twarzą słońca*, 1997, Związek Literatów Polskich, 
* *Syn Prometeusza*, 1998, Związek Literatów Polskich, 
* *Wyprzedzić ptaki*, 1999, G&P, 
* *W cieniu cyprysów*, 2000, Związek Literatów Polskich, 
* *Notatnik Wielkopolski*, 2000, Poeticon, 
* Ares Chadzinikolau, Nikos Chadzinikolau, *Laur Wielkopolski*, 2002, Poeticon, 
* *Między brzegami*, 2003, Poeticon, 
* *Poetry*, 2003, Poeticon, 
* Ares Chadzinikolau, Nikos Chadzinikolau, *Laur Olimpijski*, 2004, Poeticon, 
* *21 kobiet*, 2007, Poeticon, 
* Rasta mówi 2017, Poeticon, 

## Ծանոթագրություններ

Կատեգորիա:Լեհ արվեստագետներ
Կատեգորիա:Լեհ բանաստեղծներ
Կատեգորիա:Լեհ գրողներ
Կատեգորիա:Լեհ դաշնակահարներ
Կատեգորիա:Լեհ թարգմանիչներ
Կատեգորիա:Լեհ կոմպոզիտորներ
Կատեգորիա:Պոզնան քաղաքում ծնվածներ
Վարվառա Սպենդիարովայի կիմոնո

**Վարվառա Սպենդիարովայի կիմոնո**, Ալեքսանդր Սպենդիարյանի կնոջ՝ Վարվառա Սպենդիարովայի կիմոնոն, որն ընդգրկված է Ալեքսանդր Սպենդիարյանի տուն-թանգարանի հավաքածուում և ներկայացվում է թանգարանի «Կյանքի ուղին» սրահում։

## Նկարագրություն
Կիմոնոն Վարվառա Սպենդիարովային է նվիրել եղբայրը։ Վարվառա Սպենդիարովային պատկանած չինական հագուստն առանձնանում է նախշերի համաչափությամբ։ Մետաքսի վրա ասեղնագործված զարդանախշերը խորհրդանշում են հաջողություն, երջանկություն, հարստություն, իշխանություն։ Ասեղնագործ հագուստի վրա կա 8 վիշապ, երջանկություն պատկերող հիերոգլիֆ, ազգային խորհրդանիշ հանդիսացող ծաղիկը՝ քաջվարդը։ Թևքերի վրա պատկերված են «Կարմիր ծառի երազը» երկից վերցված պատկերներ։ Սպենդիարյանների տանը կազմակերպված թեյախմություններին Վարվառան ներկայացել է չինական այս հագուստով։

2017 թվականին Վարվառա Սպենդիարովայի կիմոնոյի մասին առանձին մանրամասներ ներկայացվել են Երևանի պետական լեզվահասարակագիտական համալսարանի Կոնֆուցիոսի ինստիտուտի դասախոս Յիկուն Սունի կողմից «Մեկ ցուցանմուշի պատմություն» խորագրի ներքո։

## Պատկերասրահ

Varvara Spendiarova's kimono (1).jpg
Varvara Spendiarova's kimono (3).jpg
Varvara Spendiarova's kimono (4).jpg


## Տես նաև
* Ալեքսանդր Սպենդիարյանի տուն-թանգարան

## Ծանոթագրություններ

## Արտաքին հղումներ
* «Մի հագուստի պատմություն». հանդիպում Ա. Սպենդիարյանի տուն-թանգարանում

Կատեգորիա:Ալեքսանդր Սպենդիարյանի տուն-թանգարանի նմուշներ
Կաունասի ամրոց

**Կաունասի ամրոց** (), ռազմական կառույց, որը գտնվում է Լիտվայի Կաունաս քաղաքում։

Ըստ հնագիտական ուսումնասիրությունների՝ Կաունասի ամրոցը հիմնադրվել է 13-րդ դարում։ Ամրոցը շրջափակված է եղել աշտարակավոր և բրգաձև պարիսպներով։ Ներկայումս պահպանվել են ամրոցի երկու հիմնական պարիսպները։

## Պատմություն
Ամրոցն առաջին անգամ գրավոր հիշատակվել է 1361 թվականին՝ գերմանացի պատմաբան Վիգանդ ֆոն Մարբուրգի «պրուսիական հողերի խրոնիկա» աշխատության մեջ։

1362 թվականին գերմանացի կաթոլիկ հոգևոր-ասպետական Տևտոնական օրդենի զինվորները պաշարել են ամրոցը և ծանր պայքարից հետո այն ավերել։ Այն վերակառուցվել է 15-րդ դարում՝ Լիտվայի մեծ իշխան Վիտովտի կողմից։

1611 թվականին փլուզվել են աշտարակները։ Ներկայումս պահպանվել են կիսաքանդ ամրոցի միայն երկու հիմնական աշտարակները։

Վերջին տասնամյակում Լիտվայի իշխանությունների կողմից վերականգնվել է ամրոցի տանիքը։ Ամրոցում գործում է զբոսաշրջային խորհրդատվական գործակալություն։

Ծրագրվում է ամրոցի ներսում ստեղծել թանգարանային ցուցադրություն։

## Գրականություն
* Kauno istorijos metraštis. Kaunas, V tomas, 2004
* S. Thurnbull. Crusader Castles of the Teutonic Knights. Osprey Publishing, 2003
* R. Jasas. Vygandas Marburgietis. Naujoji Prūsijos kronika. Vilnius, 1999

Կատեգորիա:Ամրոցներ այբբենական կարգով
Կատեգորիա:Լիտվայի ամրոցներ
Յուրգիս Կուբիլյուս

**Յուրգիս Կուբիլյուս** (, ), լիտվացի պետական և հասարակական գործիչ, մասնագիտությամբ՝ իրավաբան։ Եղել է Կլայպեդոսի երկրամասի նահանգապետը։

## Կենսագրություն
Յուրգիս Կուբիլյուսը ծնվել է 1890 թվականի ապրիլի 27-ին Լիտվայի Գրիմժլիայ գյուղում։ 1911 թվականին ավարտել է Պանևեժիս քաղաքի ճեմարանը։

Առաջին համաշխարհային պատերազմի ընթացքում նա զորակոչվել է Ռուսաստանի կայսերական բանակ և ապա ուղարկվել է ուսանելու Մոսկվայի ռազմական ակադեմիա։

1919 թվականին Յուրգիսը զորակոչվել է նորանկախ Լիտվայի զինված ուժեր։ Զինվորական ծառայությունն ավարտելուց հետո աշխատել է Լիտվայի պաշտպանության նախարարությունում։

1927 թվականին ավարտել է Վիտովտ Մեծի անվան համալսարանի իրավագիտության ֆակուլտետը։ 1930-1933 թվականներին եղել է Շյաուլյայի կառավարիչը։

1936 թվականի հոկտեմբերից մինչև 1938 թվականի դեկտեմբերը Յուրգիսը ղեկավարել է Կլայպեդոսի երկրամասը։ 1938 թվականի նոյեմբերին դարձել է Լիտվայի խորհրդի անդամ։

Խորհրդային իշխանությունների օրոք՝ 1941 թվականին ձերբակալվել և արտաքսվել է ԽՍՀՄ Սվերդլովսկի երկրամաս։ 1942 թվականի հոկտեմբերին դատապարտվել է մահվան և նոյեմբերի 4-ին մահապատժի ենթարկվել։

## Աղբյուրներ
* Յուրգիս Կուբիլյուսի կենսագրությունը և գործունեությունը Լիտվայում
* Կուբիլյուսի կառավարչական և նահանգապետական գործունեությունը 

Կատեգորիա:Լիտվացի պետական գործիչներ
Կատեգորիա:Վիտովո Մեծի համալսարանի շրջանավարտներ
Կատեգորիա:Խորհրդային իրավաբաններ
Կատեգորիա:Խորհրդային հասարակական գործիչներ
Կատեգորիա:Լիտվայի քաղաքական գործիչներ
Կատեգորիա:Մահապատժի ենթարկված անձինք
Կրասնոարմեյսկայա փողոց (Դոնի Ռոստով)

**Կրասնոարմեյսկայա փողոց** (), Ռուսաստանի Դաշնության Դոնի Ռոստով քաղաքի հիմնական փողոցներից մեկը։

## Պատմություն
Գտնվում է Դոնի Ռոստով քաղաքի կենտրոնում և համարվում է նրա ամենահին փողոցներից մեկը։ Նախկինում կոչվել է Սկոբելևի փողոց (ի պատիվ ռուս գեներալ Միխայիլ Սկոբելևի)։
ձախից|մինի|240x240փքս|Փողոցի սկզբնամասը
Փողոցը սկիզբ է առնում է Սիվերսի պողոտայից և ընթանում է Բոլշայա Սադովայա փողոցին զուգահեռ մինչև Տեատրալնի պողոտա։ Փողոցն ուղիղ է, չորսից վեց երթևեկելի շերտերով։ Հատում է Դոնի Ռոստովի բազմաթիվ նրբանցքներ ու պողոտաներ, որոնց թվում են Բուդյոննու, Վորոշիլովի և Կիրովի պողոտաները, Խալտուրինի, Սեմաշկոյի, Գազետնի նրբանցքները և ուրիշներ։

Կրասնոարմեյսկայա փողոցը Դոնի Ռոստովի ծանրաբեռնված փողոցներից մեկն է, քանի որ այստեղով են անցնում շատ միջքաղաքային ավտոբուսային երթուղիներ, որոնք գալիս են Շոլոխովի պողոտայից։ Իսկ Սիվերսի պողոտայում, որտեղից սկսվում է Կրասնոարմեյսկայա փողոցը, գտնվում են քաղաքի ավտոբուսային և երկաթուղային կայարանները։

## Փողոցում գտնվում են
* Ռոստովի նախկին գլխավոր մզկիթը
* Ասլանիդի եղբայրների ծխախոտի ֆաբրիկայի շենքը
* «Ռոստով» հյուրանոցը
* Աչքի հիվանդությունների կլինիկայի շենքը
* Պիոներական 1-ին հավաքի անվան պուրակը
* Ցանցային առևտրի կենտրոններ և բանկերի գրասենյակներ

## Պատկերասրահ

Պատկեր:Ростов-на-Дону, улица Красноармейская, 33(1).jpg|ԽՍՀՄ 50-ամյակին նվիրված խճանկար թիվ 33 շենքի պատին
Պատկեր:Здание среднего механико-технического училища.JPG|Միջնակարգ մեխանիկատեխնիկական ուսումնարանի շենք
Պատկեր:Городские казармы.JPG|Քաղաքային զորանոցների շենք
Պատկեր:Доходный дом Л.Е. Панченко 1890 г.JPG|Լ. Ե. Պանչենկոյի եկամտաբեր տուն


## Ծանոթագրություններ

## Արտաքին հղումներ
* Красноармейская улица на карте г. Ростов на Дону (панорамы) 
* СТАРЫЕ НАЗВАНИЯ ОСНОВНЫХ УЛИЦ, ПРОСПЕКТОВ И ПЕРЕУЛКОВ РОСТОВА 
* ИСТОРИЧЕСКАЯ ЗАПИСКА О ГОРОДЕ РОСТОВЕ-НА-ДОНУ (1870-1886)

Կատեգորիա:Դոնի Ռոստովի փողոցներ
Խալտուրինի նրբանցք (Դոնի Ռոստով)

**Խալտուրինի նրբանցք** (), նրբանցք Ռուսաստանի Դաշնության Դոնի Ռոստով քաղաքի Լենինյան և Հոկտեմբերյան շրջաններում։ Անվանվել է ի պատիվ ռուս բանվոր հեղափոխական Ստեպան Նիկոլաևիչ Խալտուրինի։ Նախկինում` մինչև 1924 թվականը, կոչվել է *Նիկոլայի նրբանցք*։

## Աշխարհագրություն
Խալտուրինի նրբանցքը սկսվում է Դոն գետի առափից` Բերեգովայա փողոցից և ավարտվում Մեչնիկովի փողոցի հետ հատումով։ Երկարությունը մոտ 3 կիլոմետր է։ Հատվում է բազմաթիվ փողոցների հետ, այդ թվում` Տուրգենևի, Մոսկովյան, Սոցիալիստիչեսկայա, Շահումյան, Բոլշայա Սադովայա, Պուշկինի, Մաքսիմ Գորկու, Կրասնոարմեյսկայա, Վարֆոլոմեևի և այլն։

## Պատմություն
Խալտուրինի նրբանցքը Դոնի Ռոստով քաղաքի հնագույն նրբանցքներից մեկն է. սկզբում եղել է ծայրամաս, հետագայում դարձել է «միջին խավի»` բժիշկների, իրավաբանների, մանր առևտրականների նրբանցք։ Բացառություն էր Գլխավոր հեղեղատի հատվածը` Սադովայա (այժմ` Բոլշայա Սադովայա) և Կուզնեչնայա (այժմ` Պուշկինի) փողոցների միջև, որը բնակեցված էր աղքատ բանվորական դասակարգով, և որը պարբերաբար ենթարկվում էր ջրհեղեղների։

## Հետաքրքիր փաստեր
* Բանվոր հեղափոխական Ստեպան Խալտուրինը, որի պատվին անվանվել է նրբանցքը, կատարել է մահափորձ Ալեքսանդր II կայսրի նկատմամբ։ Ցարական ընտանիքի անդամներից ոչ ոք չի տուժել, սակայն սպանվել է տասնինը և վիրավորվել քառասունութ զինվոր։
* Ինչպես դարեր առաջ, Խալտուրինի նրբանցքի և Սոգլասիա փողոցի հատման տեղում պարբերաբար տեղի է ունենում տների հեղեղում։
* Խալտուրինի նրբանցքի թիվ 48 շենքում 1925-1934 թվականներին մոր հետ ապրել է ապագա գրող, 1970 թվականի գրականության Նոբելյան մրցանակի դափնեկիր Ալեքսանդր Սոլժենիցինը։

## Ծանոթագրություններ

Կատեգորիա:Դոնի Ռոստովի փողոցներ
Լեխ Կոնոպինսկի

**Լեխ Կոնոպինսկի** (, ), լեհ բանաստեղծ, արձակագիր, երգիծաբան, մանկագիր, թարգմանիչ, խմբագիր, տնտեսագիտության դոկտոր (1973), Լեհաստանի գրողների միության, լրագրողների ընկերկցության անդամ  անդամ (1962), Ծիծաղի շքանշանի ասպետ, Գլորիա Արտիսի անվան մշակույթի վաստակավոր գործի մեդալակիր։

Երկրորդ համաշխարհային պատերազմի շամանակ ընտանիքի հետ ապրել է Վարշավայում։ Հայրը զոհվել է 1944 թվականին, իսկ Լեխը մոր և եղբոր հետ տարհանվել է Գերմանիա՝ հարկադիր աշխատանքի։ Պատերազմից հետո վերադարձել են Պոզնան։

Ավարտել է Պոզնանի տնտեսագիտական համալսարանը։ 1957-1960 թվականներին եղել է «Կակտուս» երգիծական շաբաթաթերթի խմբագիրը, 1960-1965 թվականներին՝ «Gazeta Poznańska» թերթի խմբագիրը։ 1991 թվականին հրատարակել և խմբագրել է «Pyra» երգիծական ամսագիրը, այնուհետև «Filatelista Polski» թերթը։ 2010 թվականից «Warta» մշակութաբանական ամսագրի խմբագիրն է։

Հրատարակել է յոթ տասնակից ավելի գրքեր, որոնցից են՝ «Ակցիաներ և ռեակցիաներ», «Սիրամարգի աչիկները», մանուկների համար՝ «Հեքիաթային պատմություններ», «Կոնոպինսկին մանուկներին» և տասը գրքույկներ (մատենաշար) ամենափոքրերի համար՝ «Անցնելով գործի»։ 500 երգերի տեքստերի հեղինակ է։

## Լեխ Կոնոպինսկին հայերեն
* Այո, սիրում եմ։ Որպես ձեռքսեղմում (լեհական պոեզիայի անթոլոգիա), Ե., «Արմավ», 2016, էջ 71-73։ Թարգմ.՝ Գագիկ Դավթյան։

## Ծանոթագրություններ

Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Լեհ արձակագիրներ
Կատեգորիա:Լեհ բանաստեղծներ
Կատեգորիա:Լեհ թարգմանիչներ
Կատեգորիա:Լեհ խմբագիրներ
Կատեգորիա:Լեհ մանկագիրներ
Կատեգորիա:Լեհ տնտեսագետներ
Կատեգորիա:Պոզնան քաղաքում ծնվածներ
Կատեգորիա:Պոզնանի տնտեսագիտական համալսարանի շրջանավաչտներ
Կատեգորիա:Տնտեսագիտական գիտությունների դոկտորներ
Կոնստանտին Գոլուբև

**Կոնստանտին Գոլուբև** (, ), խորհրդային զորապետ, գեներալ-լեյտենանտ, Հայրենական պատերազմի տարիներին բանակի հրամանատար։

## Կենսագրություն
Կոնստանտին Դմիտրիևիչ Գոլուբևը ծնվել է 1896 թվականի մարտի 27-ին ներկայիս Սարատովի մարզի Պետրովսկ քաղաքում։ 1915 թվականից հանդես է եկել ցարական բանակում։ 1916 թվականին ավարտել է Թելավի պրապորշչիկների դպրոցը։ Առաջին համաշխարհային պատերազմի ժամանակ եղել է Հարավ-Արևմտյան ռազմաճակատի վաշտի հրամանատար, պատերազմն ավարտել է պորուչիկի կոչումով։ 1918 թվականից հանդես է եկել Կարմիր բանակում։ Քաղաքացիական պատերազմի ժամանակ եղել է դասակի, վաշտի և գնդի հրամանատար։ 1926 թվականին ավարտել է Մ. Վ. Ֆրունզեի անվան Ռազմական ակադեմիան։ 1928 թվականից եղել է 29-րդ հրաձգային դիվիզիայի շտաբի պետ, 1933 թվականից` 22-րդ հրաձգային դիվիզիայի հրամանատար։  1939 թվականին Կ. Դ. Գոլուբևը նշանակվում է Մ. Վ.  Ֆրունզեի անվան Ռազմական ակադեմիայի ավագ դասախոս, 1941 թվականի մարտին` Արևմտյան հատուկ ռազմական օկրուգի 10-րդ բանակի հրամանատար։

Հայրենական Մեծ պատերազմի սկզբում 10-րդ բանակը Բելոստոկի շրջանում ընթացող սահմանային մարտերի ընթացքում շրջափակման մեջ է ընկնում։ Ոչ խոշոր ջոկատով Գոլուբևին հաջողվում է ճեղքել շրջափակումը, և հուլիսի վերջերին նա նշանակվում է 13-րդ բանակի հրամանատար, որն այդ ժամանակահատվածում մարտեր էր մղում Սմոլենսկի տակ։

1941 թվականի հոկտեմբերի 15-ին  Կ. Դ. Գոլուբևը նշանակվում է  43-րդ բանակի հրամանատար։ Նրա ղեկավարությամբ բանակը հաջողությամբ մասնակցում է Սմոլենսկի և Վիտեբսկի ուղղությամբ մղվող հարձակողական գործողություններին։  1944 թվականի գարնանը Վիտեբսկի տակ մղվող մարտերում գեներալ-լեյտենանտ Գոլուբևը ծանր վիրավորվում է և կազդուրվելուց հետո գտնվում Գլխավոր շտաբի ռազմակայանի տրամադրության տակ։ 1944 թվականի հոկտեմբերից մինչև պատերազմի վերջը Կ. Դ. Գոլուբևը ԽՍՀՄ Ժողովրդական կոմիսարների խորհրդին կից Գերմանիայից և դաշնակից երկրներից խորհրդային քաղաքացիների հայրենադարձության գործերով  ԽՍՀՄ Ժողովրդական կոմիսարների խորհրդի լիազորի առաջին տեղակալն է եղել։ Պատերազմից հետո մինչև 1949 թվականը զբաղեցրել է նույն պաշտոնը, այնուհետև մինչև 1956 թվականը կատարել է մանկավարժական և ռազմա-գիտական աշխատանքներ։

Կոնստանտին Դմիտրիևիչ Գոլուբևը մահացել է 1956 թվականի հունիսի 9-ին Մոսկվայում։

## Պարգևներ
* Լենինի շքանշան (21.02.1945 թ.)
* Կարմիր Դրոշի չորս շքանշան (այդ թվում 03.11.1944 թ., 1949 թ.)
* Կուտուզովի 1-ին աստիճանի շքանշան (22.09.1943 թ.)
* Մեդալներ
* Արտասահմանյան շքանշաններ

## Ծանոթագրություններ

## Արտաքին հղումներ
* Константин Дмитриевич Голубев с бойцами 34-й отдельной роты охраны военного совета 43-й армии. 

Կատեգորիա:Ռուս ռազմական գործիչներ
Կատեգորիա:Առաջին համաշխարհային պատերազմի մասնակիցներ
Կատեգորիա:Լենինի շքանշանի ասպետներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Կարմիր դրոշի շքանշանի ասպետներ
Կատեգորիա:Հայրենական մեծ պատերազմի մասնակիցներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:ԽՄԿԿ անդամներ